CELEX: 32014R1277
Language: et
Date: 2014-12-01 00:00:00
Title: Komisjoni rakendusmäärus (EL) nr 1277/2014, 1. detsember 2014 , millega muudetakse määrust (EL) nr 37/2010 seoses toimeainega lasalotsiid  EMPs kohaldatav tekst

2.12.2014   
            
            
               ET
            
            
               Euroopa Liidu Teataja
            
            
               L 346/23
            
         KOMISJONI RAKENDUSMÄÄRUS (EL) nr 1277/2014,
   1. detsember 2014,
   millega muudetakse määrust (EL) nr 37/2010 seoses toimeainega lasalotsiid
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
   võttes arvesse Euroopa Ravimiameti arvamust, mille on sõnastanud veterinaarravimite komitee,
   ning arvestades järgmist:
   
               (1)
            
            
               Euroopa Liidus toiduloomade veterinaarravimites või loomakasvatuses kasutatavates biotsiidides kasutamiseks ette nähtud farmakoloogiliste toimeainete jääkide piirnorm (edaspidi „jääkide piirnorm”) tuleb kehtestada kooskõlas määrusega (EÜ) nr 470/2009.
            
         
               (2)
            
            
               Farmakoloogilised toimeained ja nende liigitus loomsetes toiduainetes sisalduvate jääkide piirnormide järgi on sätestatud komisjoni määruse (EL) nr 37/2010 (2) lisas.
            
         
               (3)
            
            
               Lasalotsiid on lisatud määruse (EL) nr 37/2010 lisa tabelisse 1 lubatud toimeainena kasutamiseks kodulindude lihas- ja rasvkoes, nahas, maksas, neerudes ja munade puhul ning veiste lihas- ja rasvkoes, maksas ja neerudes, välja arvatud sellised loomad, kellelt saadakse inimtoiduks ettenähtud piima.
            
         
               (4)
            
            
               Euroopa Ravimiametile on esitatud taotlus muuta olemasolevat kannet lasalotsiidi kohta.
            
         
               (5)
            
            
               Lasalotsiidi kohta esitati lisaandmeid, mida hindas veterinaarravimite komitee. Kõnealune komitee soovitas hindamise tulemusena muuta lasalotsiidi kehtivat aktsepteeritavat päevadoosi ning samuti muuta lasalotsiidi kehtivat jääkide piirnormi kodulindude puhul.
            
         
               (6)
            
            
               Kooskõlas määruse (EÜ) nr 470/2009 artikliga 5 peab Euroopa Ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.
            
         
               (7)
            
            
               Veterinaarravimite komitee leidis, et kõnealuse toimeaine puhul ei saa toetada järelduste laiendamist teistele toidulooma liikidele.
            
         
               (8)
            
            
               Seepärast tuleks määruse (EL) nr 37/2010 lisa tabelis 1 kannet lasalotsiidi kohta vastavalt muuta.
            
         
               (9)
            
            
               On asjakohane ette näha mõistlik ajavahemik, et asjaomased sidusrühmad saaksid võtta vajalikke meetmeid uute jääkide piirnormide järgimiseks.
            
         
               (10)
            
            
               Käesoleva määrusega ette nähtud meetmed on kooskõlas veterinaarravimite alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 37/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 20. veebruarist 2015.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. detsember 2014
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 152, 16.6.2009, lk 11.
   
      (2)  Komisjoni määrus (EL) nr 37/2010, 22. detsember 2009, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
   
      LISA
      Määruse (EL) nr 37/2010 lisa tabelis 1 asendatakse kanne toimeaine lasalotsiidi kohta järgmisega.
      
         
                     Farmakoloogiline toimeaine
                  
                  
                     Markerjääk
                  
                  
                     Loomaliik
                  
                  
                     Jääkide piirnorm
                  
                  
                     Sihtkoed
                  
                  
                     Muud sätted (vastavalt määruse (EÜ) nr 470/2009 artikli 14 lõikele 7)
                  
                  
                     Terapeutiline liigitus
                  
               
                     „Lasalotsiid
                  
                  
                     Lasalotsiid A
                  
                  
                     Kodulinnuliha
                  
                  
                     60 μg/kg
                     300 μg/kg
                     150 μg/kg
                     300 μg/kg
                     150 μg/kg
                  
                  
                     Lihaskude
                     Maks
                     Neerud
                     Nahk ja rasvkude loomulikes proportsioonides
                     Munad
                  
                  
                     KIRJE PUUDUB
                  
                  
                     Antibakteriaalsed ained/antibiootikumid”
                  
               
                     Veised
                  
                  
                     10 μg/kg
                     20 μg/kg
                     100 μg/kg
                     20 μg/kg
                  
                  
                     Lihaskude
                     Rasvkude
                     Maks
                     Neerud
                  
                  
                     Ei kasutata loomade puhul, kellelt saadakse inimtoiduks ettenähtud piima